बहुजन समाज पार्टी के महासचिव आरके चौधरी की गिनती बीएसपी के दिग्गज और राष्ट्रीय नेताओं में की जाती है. आरके चौधरी के इस्तीफे के पीछे की वजह क्या है, इसका खुलासा वह स्वयं प्रेस कांफ्रेंस करके कर रहे हैं. बीएसपी महासचिव आरके चौधरी का इस्तीफे चुनाव से पहले बीएसपी के लिए बड़ा झटका माना जा रहा है. आरके चौधरी 2007-12 तक बीएसपी सरकार में मंत्री थे. चौधरी की पहचान पार्टी में बड़े दलित नेता के रूप में रही है. पार्टी महासचिव व विधानसभा में नेता प्रतिपक्ष रहे स्वामी प्रसाद मौर्य के इस्तीफे की वजह से पहले ही बसपा में हड़कंप मचा है. अभी स्वामी प्रसाद मौर्य का मामला ठंडा भी नहीं हुआ है कि आरके चौधरी ने इस्तीफा देकर बसपा सुप्रीमो मायावती की मुश्किलें बढ़ा दी हैं.